CELEX: 62004TA0266
Language: el
Date: 2008-02-14 00:00:00
Title: Υπόθεση T-266/04: Απόφαση του Πρωτοδικείου της 14ης Φεβρουαρίου 2008 — Ισπανία κατά Επιτροπής (ΕΓΤΠΕ — Τμήμα Εγγυήσεων — Δαπάνες αποκλειόμενες από την κοινοτική χρηματοδότηση — Απόσυρση οπωροκηπευτικών — Έλεγχος όλων των αποσυρθέντων προϊόντων — Αροτραίες καλλιέργειες και πριμοδοτήσεις για βοοειδή — Προθεσμία 24 μηνών)

29.3.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 79/26
            
         Απόφαση του Πρωτοδικείου της 14ης Φεβρουαρίου 2008 — Ισπανία κατά Επιτροπής
   (Υπόθεση T-266/04) (1)
   
   (ΕΓΤΠΕ - Τμήμα Εγγυήσεων - Δαπάνες αποκλειόμενες από την κοινοτική χρηματοδότηση - Απόσυρση οπωροκηπευτικών - Έλεγχος όλων των αποσυρθέντων προϊόντων - Αροτραίες καλλιέργειες και πριμοδοτήσεις για βοοειδή - Προθεσμία 24 μηνών)
   (2008/C 79/50)
   Γλώσσα διαδικασίας: η ισπανική
   Διάδικοι
   
      Προσφεύγον: Βασίλειο της Ισπανίας (εκπρόσωπος: F. Díez Moreno, abogado del Estado)
   
      Καθής: Επιτροπή των Ευρωπαϊκών Κοινοτήτων (εκπρόσωποι: L. Visaggio, S. Pardo Quintillán και F. Jimeno Fernández)
   Αντικείμενο της υποθέσεως
   Προσφυγή με αίτημα τη μερική ακύρωση της απόφασης 2004/457/ΕΚ της Επιτροπής, της 29ης Απριλίου 2004, σχετικά με τον αποκλεισμό από την κοινοτική χρηματοδότηση ορισμένων δαπανών που πραγματοποιήθηκαν από τα κράτη μέλη στο πλαίσιο του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ), τμήμα Εγγυήσεων (ΕΕ L 156, σ. 48, διορθωτικό στην ΕΕ L 202, σ. 35), καθόσον η απόφαση αυτή αφορά το Βασίλειο της Ισπανίας.
   Διατακτικό της αποφάσεως
   Το Πρωτοδικείο αποφασίζει:
   
               1)
            
            
               Ακυρώνει την απόφαση 2004/457/ΕΚ της Επιτροπής, της 29ης Απριλίου 2004, σχετικά με τον αποκλεισμό από την κοινοτική χρηματοδότηση ορισμένων δαπανών που πραγματοποιήθηκαν από τα κράτη μέλη στο πλαίσιο του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ), τμήμα Εγγυήσεων, καθόσον αποκλείει από την κοινοτική χρηματοδότηση αφενός τις δαπάνες που πραγματοποίησε το Βασίλειο της Ισπανίας στις Αυτόνομες Κοινότητες της Χώρας των Βάσκων και της Ριόχας κατά την περίοδο εμπορίας 1998/1999 σχετικά με τις αροτραίες καλλιέργειες και τις πριμοδοτήσεις για βοοειδή και αφετέρου τις δαπάνες που πραγματοποίησε το Βασίλειο της Ισπανίας πριν από τις 22 Μαρτίου 2000 στην Αυτόνομη Κοινότητα της Χώρας των Βάσκων κατά την περίοδο εμπορίας 1999/2000 σχετικά με τις αροτραίες καλλιέργειες και τις πριμοδοτήσεις για βοοειδή.
            
         
               2)
            
            
               Απορρίπτει την προσφυγή κατά τα λοιπά.
            
         
               3)
            
            
               Κάθε διάδικος φέρει τα δικαστικά έξοδά του.
            
         
      (1)  EE C 217 της 28.8.2004.